സൈബറിടങ്ങളിലെ ചതിക്കുഴികളില് ജാഗ്രത പുലര്ത്തണം ഹൈടെക് ക്രൈം എന്ക്വയറിസെല് അഡി.എസ് പി വണ് ഇന്ത്യയോട് തിരുവനന്തപുരം: കേരളത്തിലെ ജനങ്ങള് ഇന്റര്നെറ്റ് ഡിജിറ്റല് യുഗത്തിലാണ് ജീവിക്കുന്നത്.സംസ്ഥാനത്ത് സൈബറിടങ്ങളില് വഞ്ചിക്കപ്പെട്ട നിരവധി ആളുകളുടെ ഞെട്ടിപ്പിക്കുന്ന വിവരങ്ങളാണ് ഓരോ ദിവസങ്ങളിലായി പുറത്തുവരുന്നത്. പക്ഷേ അപ്പോഴും, വീണ്ടും തട്ടിപ്പിനിരയാവുന്നവരുടെ എണ്ണത്തില് വലിയ കുറവൊന്നും പൊലീസില് നിന്ന് ലഭ്യമാകുന്ന കണക്കുകളില് രേഖപ്പെടുത്തുന്നില്ല. സൈബര് തട്ടിപ്പുകള് ആവര്ത്തിക്കാന് കാരണമെന്ത്? സൈബര് വിദ്യാഭ്യാസം ആര്ജിച്ചെടുക്കാന് പരിചയസമ്ബന്നരായ മതിയായ വിദ്യാഭ്യാസ യോഗ്യതയുള്ളവര് പോലും വിമുഖത കാണിക്കുന്നതെന്തു കൊണ്ട്? അപരിചിതരായ ആളുകളില് നിന്ന് ലഭിക്കുന്ന സന്ദേശങ്ങളില് പോലും ഒറ്റനിമിഷത്തില് വ്യക്തിഗത വിവരങ്ങള് നല്കി നാം ചൂഷണത്തിനിരയാവുമ്ബോള് സംഭവിക്കുന്നത് ചെറിയ അശ്രദ്ധയോ? തട്ടിപ്പ് സംഘങ്ങള് ഉത്തരേന്ത്യന് സംസ്ഥാനങ്ങളിലെന്ന പോലെ കേരളത്തിലും നിര്ബാധം അവരുടെ തട്ടിപ്പുകള് തുടരുന്നുണ്ട്. എത്രകണ്ട് ജാഗ്രതാ നിര്ദേശം നല്കിയിട്ടും ജനങ്ങള് മുഖവിലയ്ക്കെടുക്കാത്തത് ഇത്തരം സംഭവങ്ങള് വര്ധിക്കാന് കാരണമെന്നാണ് ഈ രംഗത്ത് പരിജ്ഞാനമുള്ള പൊലീസ് ഉദ്യോഗസ്ഥര് പോലും പറയുന്നത്. സൈബറിടങ്ങളിലെ ചതിക്കുഴികളെക്കുറിച്ച് സംസ്ഥാന പൊലീസിലെ ഹൈടെക് ക്രൈം എന്ക്വയറി സെല് അഡീഷണല് എസ് പി ഇ എസ് ബിജുമോന് വണ് ഇന്ത്യ മലയാളത്തോട് സംസാരിക്കുന്നു...... പരിചയമില്ലാത്ത മൊബൈല് നമ്ബരുകളില് നിന്നോ, എസ്.എം.എസ് അല്ലെങ്കില് ഇമെയിലൂടെയോ ലഭിക്കുന്ന ലിങ്കുകളില് ക്ലിക്ക് ചെയ്യുന്നത് ജനങ്ങളെ കെണിയില് ചാടിക്കും. ഇത് തട്ടിപ്പ് സംഘങ്ങള് മുതലാക്കി പണം തട്ടിയെടുക്കുന്ന പ്രവണതകള് കണ്ടുവരുന്നുണ്ട്. ഇക്കാര്യത്തില് കര്ശനമായ ജാഗ്രത നിര്ദ്ദേശങ്ങള് ജനങ്ങള് പുലര്ത്തേണ്ടത് അനിവാര്യമാണ്. കിടു ലുക്കില് നടി എസ്തര് അനില് എന്തൊരു ക്യൂട്ടാണെന്ന് ആരാധകര് How to find Pegasus malware in your gadget Oneindia Malayalam 1ബാങ്കുകള്, ധനകാര്യ സ്ഥാപനങ്ങള് എന്നിവ യൂസര് നെയിം, പാസ് വേര്ഡ് തുടങ്ങിയവ ചോദിക്കാറില്ല. വ്യാജന്മാര് ഫോണിലേക്ക് ഒ ടി പി അയക്കുമ്ബോള് ഒരു കാരണവശാലും ആവശ്യപ്പെടുന്ന തരത്തിലുള്ള വ്യക്തിഗത വിവരങ്ങള് കൈമാറരുത്. മുന്പെങ്ങുമില്ലാത്ത വിധത്തില് സൈബറിടങ്ങളില് തട്ടിപ്പ് സംഘങ്ങളെ അമര്ച്ച ചെയ്യാന് സൈബര് പൊലീസിന്്റെ സഹായത്തോടെ നടപടികള് സ്വീകരിച്ചു വരുന്നുണ്ട് അഡി.എസ് പി പറഞ്ഞു. മണിയണ്ണന് വീഡിയോസിലെ മണികണ്ഠന് ദേ ഇവിടെയുണ്ട്!!! 2ധനകാര്യ സ്ഥാപനങ്ങളിലെ ഓണ്ലൈന് ഇടപാടുകള് നടത്തുന്നതിനു മുമ്ബ് അവയുടെ വിശ്വാസ യോഗ്യത ജനങ്ങള് മനസ്സിലാക്കണം. മനപ്പൂര്വ്വം ആളുകളെ കെണിയില് വീഴ്ത്താന് ചില റാക്കറ്റുകള് സംസ്ഥാനത്തിന്്റെ വിവിധ ഭാഗങ്ങളില് പ്രവര്ത്തിക്കുന്നുണ്ട്. മികച്ച വിദ്യാഭ്യാസ യോഗ്യതയുള്ളവര് പോലും സൈബര് തട്ടിപ്പുകളില് അകപ്പെടാറുണ്ട്. ഒടുവില് ഈ ചതിക്കുഴിയില് വീണു പോയ ശേഷമായിരിക്കും തട്ടിപ്പിനകപ്പെട്ട വിവരം നടന്നതായി മനസ്സിലാക്കുന്നത്.തിരുവനന്തപുരം ജില്ലയിലും ഇത്തരത്തിലുള്ള സംഭവങ്ങള് റിപ്പോര്ട്ട് ചെയ്യുന്നുണ്ട്. ബിജുമോന് പറഞ്ഞു. 3സംസ്ഥാനത്ത് വിവിധ ജില്ലകളിലായി 19 സൈബര് ക്രൈം പൊലീസ് സ്റ്റേഷനുകള് പ്രവര്ത്തിക്കുന്നുണ്ട്. ഓണ്ലൈന് വഴിയുള്ള തട്ടിപ്പുകള് പെരുകുന്ന സാഹചര്യത്തില് ലഭിക്കുന്ന എല്ലാ പരാതികള്ക്കും ഉടനടി തീര്പ്പുകല്പ്പിക്കാന് പൊലീസ് ശ്രമിക്കുന്നുണ്ടെന്നും ബിജുമോന് വ്യക്തമാക്കി.പരാതികള് ലഭിച്ചാലുടന് തന്നെ സൈബര് സെല്ലില് നിന്ന് കൃത്യമായ അന്വേഷണം നടത്തും. തട്ടിപ്പുകാരെ പിടികൂടാന് ആധുനിക സാങ്കേതികവിദ്യയുടെ സഹായവും പൊലീസ് ഉപയോഗിക്കുന്നുണ്ട് അഡി എസ് പി പറഞ്ഞു. 4ജനങ്ങള് വഞ്ചിതരാകാതിരിക്കാന് അവരവര് കഴിയുന്ന തരത്തില് തന്നെ സൈബര് വിദ്യാഭ്യാസം ആര്ജ്ജിച്ചെടുക്കണം. ഓണ്ലൈന് ഡിജിറ്റല് യുഗത്തിന് പ്രാധാന്യമുള്ള പുതുതലമുറയില് ജനങ്ങള് ചതിക്കുഴികളില്പ്പെടാന് സാധ്യതയുള്ള പശ്ചാത്തലത്തില് വിദ്യാര്ത്ഥികളുടെ സ്കൂള് പാഠ്യപദ്ധതിയില് തന്നെ സൈബര് വിദ്യാഭ്യാസം ഉള്പ്പെടുത്തുന്ന കാര്യം പൊലീസ് ആലോചിക്കുന്നുണ്ട്. ഇത് കുട്ടികളിലും മുതിര്ന്നവരിലും ഒരുപോലെ തട്ടിപ്പുകള് മനസ്സിലാക്കുന്നതിന് സഹായകമാകും അദ്ദേഹം പറഞ്ഞു. 5പൊലീസ് ആസ്ഥാനത്ത് സൈബര്സെല്ലിന്്റെയും സൈബര്ഡോമിന്്റെയും പ്രത്യേകം വിഭാഗങ്ങള് പ്രവര്ത്തിക്കുന്നുണ്ട്. തിരഞ്ഞെടുക്കപ്പെട്ട പരിശീലനം ലഭിച്ച ഉദ്യോഗസ്ഥരാണ് ഇതിന്്റെ മേല്നോട്ടത്തിലും പ്രവര്ത്തനത്തിലും ഉള്പ്പെട്ടിട്ടുള്ളതെന്നും ബിജുമോന് വ്യക്തമാക്കി. 6എന്നാല്,സൈബര് കുറ്റകൃത്യങ്ങളുമായി ബന്ധപ്പെട്ട് 359 പരാതികള് കഴിഞ്ഞ ആറ് മാസത്തിനുള്ളില് തിരുവനന്തപുരം സിറ്റി സൈബര്സെല്ലില് മാത്രം റിപ്പോര്ട്ട് ചെയ്തിട്ടുണ്ട്. ഈ സാഹചര്യത്തില് സൈബര് കുറ്റകൃത്യങ്ങള് തടയുന്നതിനായി തിരുവനന്തപുരം സിറ്റി പൊലീസ് സംഘടിപ്പിക്കുന്ന സൈബര് ക്രൈം ബോധവത്കരണ മാസാചരണത്തിനും ഇതോടെ തുടക്കമായിട്ടുണ്ട്. 7സൈബര് സംവിധാനങ്ങള് ഉപയോഗിക്കുമ്ബോള് ആര്ക്കും ഷെയര് ചെയ്യാന് പാടില്ലാത്ത ഒ.ടി.പി, സി.വി.വി പോലുളള അതീവ സെക്യൂരിറ്റി കോഡുകള് തട്ടിപ്പുകാരുടെ കൈവശമെത്തുന്ന വഴികള് ജനങ്ങളെ ബോധ്യപ്പെടുത്തുകയാണ് പരിപാടിയുടെ ലക്ഷ്യം.സൈബര് കുറ്റകൃത്യങ്ങള് പരമാവധി ഒഴിവാക്കാന് പൊലീസ് നല്കുന്ന ജാഗ്രത നിര്ദ്ദേശങ്ങളും മുന്നറിയിപ്പുകളും ജനങ്ങള് യാതൊരു മടിയും കൂടാതെ പാലിക്കാന് തയ്യാറാവുകയെന്നതാണ് ഏക പോംവഴിയെന്നും ഹൈടെക് എന്ക്വയറി സെല് അഡീഷണല് എസ് പി ഇ എസ് ബിജുമോന് പറയുന്നു. 8അതേസമയം, ഓണ്ലൈന് ഗെയിമുകളിലെ ചതിക്കുഴികളെ ക്കുറിച്ചും മുതിര്ന്നവരും കുട്ടികളും ഒരുപോലെ മനസ്സിലാക്കേണ്ടതുണ്ട്. കൊവിഡിനെ തുടര്ന്നുള്ള ലോക്ഡൗണിന്്റെ ഭാഗമായി ഓണ്ലൈന് വിദ്യാഭ്യാസത്തിലൂടെ ജീവിതം മുന്നോട്ടു പോകുന്ന കുട്ടികള് മുറിക്കുള്ളില് ദീര്ഘനേരം അടച്ചിരിക്കുന്നത് പ്രതിസന്ധികള് സൃഷ്ടിക്കും.ഗെയിമുകള്ക്ക് അഡിക്റ്റാവുന്ന കുട്ടികളില് ഉറക്കക്കുറവും മാനസികസംഘര്ഷവും ഉണ്ടാവുന്നത് പതിവാണ് അദ്ദേഹം ചൂണ്ടിക്കാട്ടി. 9പണം നല്കി ഉപയോഗിക്കാവുന്ന റമ്മി ഗെയിമുകള് സംസ്ഥാനത്ത് നിരോധിച്ചിട്ടുണ്ട്.എങ്കിലും, പഠനസമയത്തും അല്ലാതെയും വിദ്യാര്ഥികള് ഓണ്ലൈന് മുഖേന കൂട്ടത്തോടെ പണമുപയോഗിച്ച് ഗെയിമുകള് കളിക്കുണ്ടോയെന്ന് ശ്രദ്ധിക്കാന് രക്ഷിതാക്കളും തയ്യാറാകണം അഡി എസ് പി വ്യക്തമാക്കി. 10രക്ഷിതാക്കളുടെ അക്കൗണ്ടില് നിന്ന് പണം ഉപയോഗിച്ച് കുട്ടികള് ഗെയിമുകള് കളിക്കുന്ന പ്രവണതയും കണ്ടു വരുന്നുണ്ട്. പിന്നീട് ഇക്കൂട്ടര് തട്ടിപ്പിനിരയാവുകയും മാനസിക സംഘര്ഷങ്ങളെ തുടര്ന്ന് ആത്മഹത്യയുടെ വക്കിലേക്കും ഇത് എത്തിച്ചേരുന്നുണ്ട്. ഇത്തരം സാഹചര്യങ്ങള് ഒഴിവാക്കാന് രക്ഷിതാക്കളും കുട്ടികളും ഒരുപോലെ താത്പര്യം പ്രകടിപ്പിക്കണമെന്നും അദ്ദേഹം വണ് ഇന്ത്യ മലയാളത്തോട് പറഞ്ഞു. source: oneindia.com